Motoriste gaan meer moet opdok vir brandstofArgieffoto Die departement van energie het Vrydag ŉ brandstofverhoging vir Augustus aangekondig. Volgens ŉ verklaring van die departement gaan die prys van 93- én 95-oktaan-petrol met sowat 19 sent per liter styg. Die prys van 0, 05%-sulfaat diesel gaan na verwagting met 29 sent per liter styg, terwyl 0, 005%-sulfaat diesel sowat 30 sent per liter duurder gaan wees. Volgens die departement van energie kan die brandstofprysstyging toegeskryf word aan die rand wat versleg het teenoor die Amerikaanse dollar en ook internasionale faktore soos dat Suid-Afrika ru-olie invoer teen ŉ internasionale prys. Paraffien sal volgende maand ook met 26 sent per liter styg, terwyl die prys van LP Gas sowat 40 sent per kilogram duurder gaan wees. Die departement het gesê dat hy nie verdere verhogings vir die volgende oorsigtydperk verwag nie.